 Dịka a sị na omepùrú onye ogbenye bụ chi ya ka ọ na-emere, a kpọkuola ma dụọ ndị aka ji akụ ka ha na-echeta ma na-enyere ndị ụwa na-atụ nọnụ na gburugburu ha aka, iji kwàlite ezi ọnọdụ obibi ndụ ha.  Ọ bụ nwunye aka na-achị steeti Anambra, bụ Oriakụ Ebelechukwu Obianọ nyere ndụmọdụ a ma kpọọ oku a, oge ọ gara njem nleta nokpuru ọchịchị Oyi na Dunukọfịa. Ọ kọwara mkpa ọ dị mmadụ inyerịtara onye ọ kà mma aka, nihi na ọ bụghị naanị na ọ ga-enye aka itute olileanya ndị ahụ bụ ndị olileanya ha fùrù èfù, kama na ngọzị di ukwuu na-esokwa onye na-eme ihe dị otu ahụ, ọ kachasị onye na-eme ya nelekwàsịghị anya nihe ọ ga-erita ma ọ bụ nweta site na ya.Ya bụ agụ nwaanyị bụkwa onye chọpụtara na onyeisi òtù ọrụ obi ebere Caring Family Enhancement Initiative CAFE gara nihu mee ka a mara na ọchịchị nọ ugbua na steeti ahụ ghọtara ihe ọtụtụ ndị mmadụ na-agabiga nebe dị iche-iche, bụzị nke mere o jiri wàta ọgọdọ inye ụmụafọ steeti ahụ ezi ọchịchị, dịka ọ dị ugbua na steeti ahụ.Nokwu nke ya na mmemme ahụ, onyeisi mahadum Chukwuemeka Ọdụmegwu Ojukwu, bụ Ọkammụta Greg Nwakọby kọwara Oriakụ Obianọ dịka ezi onye otu Christ ọnọdụ ụmụ mmadụ na-emetụ nobi, nakwa onye nwere obi umeala kwesiri ka e ñomie ya, nilekwasị anya nọtụtụ ọrụ ọma dị iche-iche ọ rụpụtagòrò na ihe o megooro ụmụ mmadụ site nòtù CAFE, ma dụọ ya ka o jide ka o ji.Na ntụnye nke ha notu notu, onyeisi oche nchere ogè nokpuru ọchịchị Oyi, bụ Maazị Nnamdi Nwadogbu, na ògbò ya nke Dunukọfịa, bụ Maazị Emeka Okonkwọ tòrò oriakụ Obianọ maka igosipụta obi ezi nne nebe ndị ụwa na-atụ nọnụ nọ, site nihicha ọtụtụ ndị mmadụ anya mmiri na ime ka olileanya ọtụtụ dịkwa ndụ ọzọ taa, bụ nke o nwebeghị nwunye gọvanọ steeti ahụ megoro ihe dị òtù ahụ noge mbụ, ma mekwazie ka ọ mara na ihe ndị ahụ niile ga-aga nihu ikwuru ya ma dịkwa ọkpụtọrọkpụ naha ya, ọbụnadị oge agba ọchịchị ha bịara nis njedobe.Na mbụ na ntụnye ya, onye na-anọchite anya ọgbọ nta nkwàdo Oyi nụlọ ọgbakọ omebe iwu steeti ahụ, bụ Maazị Charles Obimma, bụkwa onye nyere òtù CAFE igwè ise e ji akwa ákwà dịka onyinye nkwàdo mere ka a mara na ihe Oriakụ Obianọ megooro ndị ụwa na-atụ nọnụ na steeti ahụ enyela nnọọ aka nịkwàdò ezi ọrụ na-ezi mbọ nke ọchịchị Obianọ na-agba ịkwalite ezi ọnọdụ obibi ndụ bụ ịgba nye ụmụafọ steeti ahụ.A nọrọ na mmemme ahụ wee nye ọtụtụ ihe onyinye dị iche-iche, nke gụnyere akpa osikapa, ego, ihe e ji akwalite mmụta, na ọtụtụ ihe ndị ọzọ nyegara ndị ụwa na-atụ nọnụ, ndị agadi, ndị di ha nwụrụ na ụmụaka. 